**REPUBLIKA HRVATSKA**

**OPĆINSKI SUD U PAZINU**

**Pazin, 20. prosinca 2022. godine**

**Razdjel: 109**

**Glava: 80**

**Matični broj: 3089541**

**OIB: 27672461276**

**RKP: 50563**

**Šifarska oznaka: 8423**

**OBRAZLOŽENJE POSEBNOG DIJELA FINANCIJSKOG PLANA**

**ZA 2023.-2025. GODINU**

Sukladno čl. 36 Zakona o proračunu ( Narodne novine br. 144/21) proračunski i izvanproračunski korisnici dužni su uz prijedlog financijskog plana izraditi dostaviti obrazloženje posebnog dijela financijskog plana, kojeg dostavljamo u nastavku.

**2023. GODINA**

**Plaće i doprinosi:**

Ukupni predviđeni utrošak plaća i doprinosa dužnosnika, službenika i namještenika za 2023. proračunsku godinu iznosit će 2.486.429,00 €. Izračun rađen na temelju stvarno zaposlenih na dan 31. kolovoza 2022. i to ukupno 154 djelatnika od kojih 22 dužnosnika, 115 službenika i 17 namještenika. Utrošak rađen za puni fond sati za 2023. godinu, uvećan za minuli rad svim djelatnicima i dodatak za vjernosti onim zaposlenicima koji će istog ostvariti u narednom razdoblju. Planu su dodana 2 radna mjesta za suca za koje je jedan natječaj u toku, a drugo mjesto je slobodno radi odlaska suca na viši sud te se čeka otvaranje natječaja, dalje 1 radno mjesto sudskog ovršitelja za kojeg je natječaj u toku, 1 radno mjesto sudskog upisničara koje je predviđeno pravilnikom i trenutno slobodno, kao i sudskog dostavljača budući je ranijem prestao radni odnos, pored navedenog planirano je i 1 radno mjesto sudskog vježbenika za kojeg natječaj raspisuje Ministarstvo. Ukupan iznos dobiven na opisan način smanjen za 5% što predstavlja očekivana bolovanja.

Plaće za prekovremeni rad planirane su za rad zemljišno knjižnih referenata, a koji prekovremeni su potrebni radi rješavanja povećanog priliva predmeta, kao i rada na postupcima osnivanju i obnove zemljišnih knjiga.

**Ostali rashodi za zaposlene, prava ostvarena temeljem Kolektivnog ugovora:**

Ukupni predviđeni utrošak za ostale rashode za zaposlene, koji obuhvaćaju jubilarne nagrade, regres, božićnicu, dar za djecu, otpremnine, te razne potpore, u 2023. godini iznosi 86.270,00 €. Izračun za jubilarne nagrade rađen na temelju stvarnih podatka o djelatnicima.

Regres, božićnica i dar za djecu planirani na temelju stvarnog broja zaposlenih službenika i namještenika uvećano za planirana nova zapošljavanja. Dok su potpore planirane po 5 komada za svaku vrstu tj. za pomoć u slučaju smrti, bolovanje duže od 90 dana i rođenje djeteta. Otpremnine su planirane prema broju djelatnika koji ostvaruju pravo na punu mirovinu u narednom razdoblju.

**Naknade za prijevoz za rad na terenu i odvojeni život:**

Ukupni predviđeni utrošak za isplatu naknade za prijevoz s posla i na posao u 2023. godini iznosi 145.995,00 €. Obračun izvršen prema stvarnom utrošku do kolovoza 2022. godine, na temelju čega je izračunat utrošak za 12 mjeseci te uvećan za predviđene troškove novih zaposlenika. Za napomenuti je, da zbog nemogućnosti korištenja mjesečne/godišnje karte naknada za prijevoz se isplaćuje prema broju prijeđenih kilometara.

**Materijalni rashodi:**

Prijedlog plana proračuna za 2023-2025 godinu napravljen je sukladno Uputi Ministarstva pravosuđa i uprave i postavljenim limitima.

Izračun rađen prema formuli (ukupni rashodi zaprimljeni do 31.08.2022./8\*12 mjeseci), do većih odstupanja u odnosu na ranija razdoblja dolazi na slijedećim kontima: \*3221- uredski materijal, zbog povećanja cijena uredskog materijala i papira \*3223- energija, znatno povećanje cijena električne energije i energenata \*3231- ukupan utrošak u 2021. godini iznosio je 2.001.441,87 kn te se očekuje nastavak istog trenda

\*3236- cca 155 zaposlenih \*1.200,00 kn= 186.000,00 kn+ 1.000,00 kn za prethodne preglede novozaposlenih službenika i namještenika \*4231- planirana nabavka jednog novog automobila putem financijskog leasinga što na godišnjoj razini iziskuje dodatnih 25.000,00 kn za otplatu glavnice i 5.000,00 kn za otplatu kamata. Novo vozilo je potrebno iz razloga što smo upozoreni od strane djelatnika stanice za tehnički pregled da jedno službeno vozilo iduće godine nećemo moći registrirati bez većih ulaganja za koje smatramo da nisu ekonomski opravdani s obzirom na godinu proizvodnje (2003) i prijeđene kilometre

**Tekuće održavanje:**

Rashodi za usluge tekućeg i investicijskog održavanja planirana su u iznosu od 17.254,00 €, te obuhvaćaju redovan godišnji servis klima uređaja u svim zgradama, redovni servis kotlovnica u zgradama u Pazinu, Labinu, Poreču i Buzetu, manje sitne popravke vodovodnih i elektro instalacija, godišnji servisi službenih vozila i ostale zahvate potrebne kako bi se osigurao kontinuirani rad suda.

**Kapitalno održavanje:**

Od kapitalnog održavanja nužna je hitna rekonstrukcija krova na zgradama sjedišta suda na adresi Pazin, Franjevačke stube 2 kao i na zgradi Stalne službe u Bujama- Buie na adresi Buje-Buie, Istarska 1 a sve radi učestalog prokišnjavanja. Nadalje potrebni su soboslikarski radovi u svim zgradama kao i rekonstrukcija prostora arhive u Stalnoj službi u Poreču.

**Nabava opreme:**

Za potrebe Općinskog suda u Pazinu neophodna je nabavka 84 stolna računala budući su trenutna računala davno otpisana i zastarjela što dovodi do otežanog i usporenog rada.

**Vlastiti prihodi:**

U skladu sa čl. 54 Zakona o proračunu vlastiti prihodi ostvaruju se od usluga kopiranja sudskih akata. Za očekivati je ukupne vlastite prihode u iznosu od cca. 1.327,00 €.

**2024. GODINA**

**Plaće i doprinosi:**

Izračun rađen na temelju planiranog broja zaposlenih u 2023. godini uz uvećanje za minuli rad svim zaposlenicima, dodatak na vjernost onim zaposlenicima koji će istog ostvariti u narednom trogodišnjem razdoblju. Ukupan iznos dobiven na opisani način smanjen za 5% što predstavlja očekivana bolovanja te iznosi 2.499.342,00 €.

Plaće za prekovremeni rad planirane na razini 2023. godine

**Ostali rashodi za zaposlene, prava ostvarena temeljem Kolektivnog ugovora:**

Prijedlog ostalih rashoda za zaposlene temeljio se na stvarnim procjenama kao i za 2023. godine te iznosi 92.587,00 €.

**Naknade za prijevoz za rad na terenu i odvojeni život:**

Prijedlog naknade za prijevoz za rad na terenu i odvojeni život planiran je na razini za 2023. godinu.

**Materijalni rashodi:**

Materijalni rashodi planirani uz uvećanje od 0,249406821 % u odnosu na 2023. koliko iznosi i postavljeni limit, budući je zbog trenutnih nestabilnosti na tržištu otežano predvidjeti kretanje cijena, jedino su zdravstvene usluge planirane realno prema broju zaposlenika koji će imati pravo na sistematski pregled kao i na otplate leasing rata koje su nam trenutno poznate.

**Tekuće održavanje:**

U 2024. godini planirane su usluge na održavanju u opsegu kao i 2023. godine, uz uvećanje od 0,249406821 % što predstavlja postavljeni limit.

**Kapitalno održavanje:**

Od kapitalnog održavanja planiraju se radovi koji se nisu odradili u 2023. godini, s obzirom na vremenski odmak detaljnije se ne možemo izjasniti.

**Nabava opreme:**

Kao što je navedeno za 2023. godinu, ukoliko se nabava ne izvrši u potpunosti

**Vlastiti prihodi:**

Za očekivati je ukupne vlastite prihode u iznosu od cca. 1.327,00 €.

**2025. GODINA**

**Plaće i doprinosi:**

Izračun rađen na temelju planiranog broja zaposlenih u 2023. godini uz uvećanje za minuli rad svim zaposlenicima, dodatak na vjernost onim zaposlenicima koji će istog ostvariti u narednom trogodišnjem razdoblju. Ukupan iznos dobiven na opisani način smanjen za 5% što predstavlja očekivana bolovanja te iznosi 2.511.720,00 €.

Plaće za prekovremeni rad planirane na razini 2023. godine

**Ostali rashodi za zaposlene prava po Kolektivnom ugovoru:**

Prijedlog ostalih rashoda za zaposlene temeljio se na stvarnim procjenama kao i za 2023. godine te iznosi 83.018,00 €.

**Naknade za prijevoz za rad na terenu i odvojeni život:**

Prijedlog naknade za prijevoz za rad na terenu i odvojeni život planiran je na razini za 2023. godinu.

**Materijalni rashodi:**

Materijalni rashodi planirani uz uvećanje od 0,425128569 % u odnosu na 2023. koliko iznosi i postavljeni limit, budući je zbog trenutnih nestabilnosti na tržištu otežano predvidjeti kretanje cijena, jedino su zdravstvene usluge planirane realno prema broju zaposlenika koji će imati pravo na sistematski pregled kao i na otplate leasing rata koje su nam trenutno poznate.

**Tekuće održavanje:**

U 2025. godini planirane su usluge na održavanju u opsegu kao i 2023. godine, uz uvećanje od 0,425128569 % što predstavlja postavljeni limit.

**Kapitalno održavanje:**

Obzirom na vremenski odmak detaljnije se ne možemo izjasniti o kapitalnom održavanju.

**Nabava opreme:**

Kao što je navedeno za 2023. godinu, ukoliko se nabava ne izvrši u potpunosti

**Vlastiti prihodi:**

Za očekivati je ukupne vlastite prihode u iznosu od cca. 1.327,00 €.